A tamas d'estar localizau a l'este d'a Noguera Ribagorzana, iste macízo amostra encara un glaciar activo en o extremo oriental d'o glacialismo actual pirenenco. D'atra man, a suya forma rocosa s'emparenta con atros numerosos d'iste mesmo tipo, pero tamién en atros sectors más occidentals y, en conseqüencia, en millors condicions respecto a las precipitacions nivals. As freqüents formas parellanas en o Pireneu oriental, de quantas edatz, pareixen endicar, manimenos, una tendencia policronica enta ista morfolochía en iste sector d'a cordelera.